Imtella' Jannar 14, 2021 - Aġġornata 14 Ta' Jannar, 2021 1:31pm Studju li sar mill-awtoritajiet tas-saħħa pubblika fir-Renju Unit wera li min ikun ħa l-Covid-19 għandu madwar 83% inqas ċans li jerġa' jimrad bil-virus, meta mqabbel ma' xi ħadd li qatt ma ħadu. L-istudju indika li l-immunità għall-Covid-19 ta' dawk li jkunu ħadu l-virus normalment isservi għal mill-inqas ħames xhur. Madankollu l-esperti wissew li min diġà ħa l-virus xorta waħda jista' jerġa' jieħdu u jxerrdu fil-komunità, u appellaw biex kulħadd jibqa' d-dar, irrelevanti jekk kellux il-virus jew le. Qalu li huwa partikolarment ta' tħassib il-fatt li persuni li ħadu l-virus it-tieni darba ma kellhomx sintomi, iżda xorta waħda kienu qed iġorru livelli għolja tal-virus b'riskju li jgħadduh lil ħaddieħor.